નરેશ કનોડિયા

નરેશ કનોડિયા (૨૦ ઓગસ્ટ ૧૯૪૩ - ૨૭ ઓક્ટોબર ૨૦૨૦) ગુજરાતી ચલચિત્ર જગતનાં પીઢ કલાકાર હતા.

 જીવન 
તેમનો જન્મ ગુજરાત રાજ્યનાં કનોડા ગામે ૨૦ ઓગસ્ટ ૧૯૪૩ના રોજ થયો હતો. તેઓ ખ્યાતનામ ગુજરાતી ગાયક અને સંગીતકાર મહેશ કનોડિયાના નાનાભાઈ હતા.

૨૭ ઓક્ટોબર ૨૦૨૦ના રોજ યુ.એન. મહેતા ઇન્સ્ટિટ્યુટ ઓફ કાર્ડિઓલોજી એન્ડ રીસર્ચ સેન્ટર, અમદાવાદ ખાતે તેમનું અવસાન કોવિડ-૧૯ના કારણે થયું હતું. તેમના ભાઇ મહેશ ૨ દિવસ પહેલા અવસાન પામ્યા હતા.

 કારકિર્દી 
નરેશ કનોડિયાની કારકિર્દીનો વ્યાપ આશરે ૪૦ વર્ષોનો છે, આ દરમિયાન તેમણે ઘણી આગળ પડતી અભિનેત્રીઓ જેવી કે, સ્નેહલતા, અરુણા ઈરાની, રોમા માણેક વગેરે ૭૨ અભિનેત્રીઓ સાથે કામ કર્યું છે. તેમણે કારકિર્દીની શરૂઆત ચલચિત્ર વેલીને આવ્યા ફૂલ થી કરી હતી. તેઓ મહેશકુમાર એન્ડ પાર્ટીમાં જોની જૂનિયરના ઉપનામે છેલ્લાં ચાલીસેક વર્ષોથી રજૂઆત કરતા હતા.

નરેશ કનોડિયાના કેટલાંક જાણીતા ચલચિત્રોમાં જોગ સંજોગ, કંકુની કિંમત, ઢોલા મારૂ, મેરૂમાલણ, વણજારી વાવ, જુગલ જોડી વગેરે છે. તેમણે ૧૨૫ ગુજરાતી ચલચિત્રોમાં મુખ્ય અભિનેતા અને સહાયક અભિનેતા તરીકે કામ કરવા ઉપરાંત પોતાના મોટાભાઈ મહેશ કનોડિયા સાથે જોડી બનાવીને ૧૫૦ જેટલી ફિલ્મોમાં સંગીત આપ્યું છે. તેમનો પુત્ર હિતુ કનોડિયા પણ ગુજરાતી ચલચિત્રનો કલાકાર છે. નરેશ કનોડિયા ઉપેન્દ્ર ત્રિવેદી, અસરાની, કિરણ કુમાર વગેરે સાથે ગુજરાતી ચલચિત્ર જગતની એ જુની પેઢીનું પ્રતિનિધિત્વ કરે છે જેણે ૧૯૮૦ અને ૧૯૯૦નાં દાયકામાં ઘણાં સફળ ચલચિત્રો આપ્યાં.

તેઓ ગુજરાતના કરજણ વિધાનસભા મતક્ષેત્રમાંથી વિધાન સભાના સભ્ય પણ રહી ચૂક્યા છે.

તેમનું જીવનવૃત્તાંત સૌના હ્રદયમાં હંમેશ: મહેશ-નરેશ તરીકે ૨૦૧૧માં પ્રકાશિત થયું હતું.

 ચલચિત્રો 
+ચલચિત્રનોંધજોગ-સંજોગહિરણને કાંઠેમેરૂ માલણઢોલા મારૂમાબાપને ભૂલશો નહીઉપેન્દ્ર ત્રિવેદી સાથેમોતી વેરાણા ચોકમાંપાલવડે બાંધી પ્રીતભાથીજી મહારાજપરદેશી મણિયારોવણઝારી વાવતમે રે ચંપો ને અમે કેળજુગલ જોડીઅસરાની સાથેતાનારીરીવેણીને આવ્યાં ફૂલજીગર અને અમીસંજીવ કુમાર સાથેકડલાની જોડકિરણ કુમાર સાથેસાયબા મોરાકિરણકુમાર સાથેરાજકુંવરઅરવિંદકુમાર સાથેટહુકે સાજણ સાંભરેલોહી ભીની ચુંદ્ડીવીર બાવાવાળોકંકુની કિંમતડેની, વિનોદ મેહરા અને બિંદીયા ગોસ્વામી સાથેસંત સવૈયાનાથહિરલ હમીરશરદ પૂનમની રાતપુનીત ઈસ્સર સાથેરાજ રાજવણમારે ટોડલે બેઠો મોરઢોલીઝુલણ મોરલીગોવાળીયોહીતુ કનોડીયા સાથેધંતીયા ઓપનબાપ ધમાલ, દીકરા કમાલહીતુ કનોડીયા સાથેજોડે રહેજો રાજપારસ પદમણીરાજીવ સાથેકાળજાનો કટકોરણજીત રાજ સાથેબેની હું તો બાર બાર વરસે આવીયોવટ વચન ને વેરલાડી લાખની સાયબો સવા લાખનોકેશર ચંદનનર્મદાને કાંઠેમહેંદી રંગ લાગ્યોવિશ્વકર્મારાજ રતનસાજણ હૈયે સાંભરેમણિરાજ બારોટ સાથેપંખીડા ઓ પંખીડાતારી મહેંદી મારે હાથઉજળી મેરામણવટનો કટકોઅરૂણ ગોવિલ સાથેઉંચા ખોરડાની ખાનદાનીદુ:ખડા ખમે ઇ દીકરીસોનલ સુંદરીશેરને માથે સવાશેરદિપક ઘીવાળા સાથેગરવો ગુજરાતીઊંચી મેડીના ઊંચા મોલઅખંડ ચુડલોમેરૂ મુળાંદેશ્રી નાગદેવ કૃપાપ્રીત પાંગરે ચોરી ચોરીઆંગણિયા સજાવો રાજદોઢ ડાહ્યાદલડું લાગ્યું સાયબાના દેશમાંમન સાયબાની મેડીએરૂડો રબારીહાલો આપણા મલકમાંસૌભાગ્ય સિંદુરનિરૂપા રોય સાથેઓઢું તો ઓઢું તારી ચુંદડીछोटा आदमीહિંદીપરભવની પ્રીતસાજણ તારા સંભારણારઢિયાળી રાતમરદનો માંડવોઢોલી તારો ઢોલ વાગેપટેલની પટેલાઇ ઠાકોરની ખાનદાનીઢોલામારુરાજસ્થાનીધરમભાઈ રાજસ્થાનીબીરો હોવે તો ઐસોઊંચી મેડીના ઊંચા મોલનું રાજસ્થાની ડબિંગહિરલ હમીરહિંદી ડબિંગજિગર જાન

એવોર્ડ
ગુજરાત સરકાર દ્વારા ગુજરાતી ફિલ્મના કલાકાર કસબીઓને અપાતા એવોર્ડ પૈકી નીચેની વિગતે નરેશ કનોડિયાને એવોર્ડ પ્રાપ્ત થયેલ છે.

 શ્રેષ્ઠ સંગીત માટેનો એવોર્ડ ફિલ્મ તાનારીરી માટે (૧૯૭૪-૭૫) (સંગીતકાર તરીકે)
 શ્રેષ્ઠ ગુજરાતી અભિનેતા માટેનો એવોર્ડ ફિલ્મ જોગ સંજોગ માટે (૧૯૮૦-૮૧)
 દ્વિતીય શ્રેષ્ઠ ફિલ્મ માટેનો એવોર્ડ ફિલ્મ જોગ સંજોગ માટે (૧૯૮૦-૮૧) (નિર્માતા તરીકે)
 શ્રેષ્ઠ સંગીત માટેનો એવોર્ડ ફિલ્મ જોગ સંજોગ માટે (૧૯૮૦-૮૧) (સંગીતકાર તરીકે)
 શ્રેષ્ઠ સંગીત માટેનો એવોર્ડ ફિલ્મ લાજુ લાખણ માટે (૧૯૯૧-૯૨) (સંગીતકાર તરીકે)
 દાદાસાહેબ ફાળકે એકેડમી એવોર્ડ (૨૦૧૨).
 પદ્મશ્રી (૨૦૨૧)

 સંદર્ભ 

 બાહ્ય કડીઓ 
 આરપાર સામયિક સાથેની નરેશ કનોડિયાની મુલાકાત

શ્રેણી:ગુજરાતી વ્યક્તિત્વ
શ્રેણી:ગુજરાતી ચલચિત્ર અભિનેતા
શ્રેણી:રાજનેતા
શ્રેણી:સંગીતકાર
શ્રેણી:પદ્મશ્રી પુરસ્કાર વિજેતાઓ
શ્રેણી:૨૦૨૦માં મૃત્યુ
શ્રેણી:૧૯૪૩માં જન્મ